CPBB-OMTZ-2024/001554-007

Výzva na predloženie ponuky pre účely zistenia predpokladanej hodnoty zákazky

Dobrý deň,

Verejný obstarávateľ Ministerstvo vnútra Slovenskej republiky realizuje prieskum trhu na predmet zákazky: „oprava nefunkčného hydraulického otvárača dverí HOLMATRO HDR 50 ST“

Za účelom stanovenia predpokladanej hodnoty zákazky si Vás dovoľujeme požiadať o predloženie cenovej ponuky prostredníctvom systému JOSEPHINE, v termíne do 10. 07. 2024 do 12:00 hod.

Opis premetu zákazky:

Názov zákazky: Technická skúška – revízia, oprava otvárača dverí HOLMATRO HDR 50ST.

Spoločný slovník obstarávania (CPV): CPV 71632000-7 Technická skúška a údržba.

Rozdelenie predmetu zákazky na časti: Predmet zákazky nie je rozdelený na časti

Hlavné miesto poskytovania služieb: Servisné stredisko úspešného uchádzača.

Predmetom zákazky s nízkou hodnotou a zákazky malého rozsahu na revízie, servis a opravu za komoditnú skupinu 05 je oprava nefunkčného hydraulického otvárača dverí HOLMATRO HDR 50 ST

Jediným kritériom na vyhodnotenie ponúk je celková najnižšia cena ako súčet cien za celý predmet obstarávania. V prípade rovnosti súčtu cien bude rozhodovať ponuka uchádzača s nižšou cenou za 1 hodinu servisného výkonu.

|  |  |  |
| --- | --- | --- |
| Predmet obstarávania | Normohodina v € bez DPH | Normohodina v € s DPH |
| Hodinová sadzba servisného výkonu |  |  |
| Hodinová sadzba za diagnostiku |  |  |
| Hodinová sadzba spolu  |  |  |

Cena za uvedené služby musí byť uvedená ako cena bez DPH a cena s DPH. Ak uchádzač nie je platiteľom DPH, na túto skutočnosť v ponuke upozorní. Cena počas trvania zákazky bude pevná a konečná.

Výsledkom verejného obstarávania budú opakované objednávky podľa potreby na poskytnutie požadovaného množstva predmetu zákazky. Verejný obstarávateľ si vyhradzuje právo na základe výsledkov tohto postupu zadávania zákazky nevystaviť objednávku, resp. neuzavrieť zmluvu. Preddavok ani zálohová platba sa neposkytuje. Na základe vystavenej objednávky bude vystavená faktúra. Faktúry na poskytované služby musia byť doručené na Centrum podpory Banská Bystrica, OMTZ, 9. mája č. 1, 974 86 Banská Bystrica. Úhrada za predmet zákazky bude realizovaná formou bezhotovostného platobného styku prostredníctvom finančného úradu verejného obstarávateľa po dodaní predmetu obstarávania na základe objednávky.

Verejný obstarávateľ môže zaslať záväznú objednávku alebo uzatvoriť zmluvu so záujemcom, ktorého cenová ponuka t. j. celková cena za predmet zákazky v EUR s DPH bude najnižšia (z ponúk predložených v lehote na predkladanie ponúk), a za predpokladu, že spĺňa/splní všetky požiadavky verejného obstarávateľa uvedené v tejto výzve.

Súčasťou ponuky uchádzača musí byť v zmysle § 14 zákona č. 18/2018 Z. z. o ochrane osobných údajov a o zmene a doplnení niektorých zákonov jeho súhlas so spracovaním osobných údajov a čestné prehlásenie, že mu nebol udelený zákaz účasti vo verejnom obstarávaní (tlačivá sú v prílohe tejto výzvy).

Ponuku predkladajte len prostredníctvom systému JOSEPHINE.

S pozdravom

Mgr. Ján Čupka

Ministerstvo vnútra Slovenskej republiky

Centrum podpory Banská Bystrica

9. mája 1, 974 86 Banská Bystrica

tel.: +421961605470, e-mail: jan.cupka2@minv.sk |